rejauldu/bengali-wikipedia huggingface dataset:
__TOC__  ০১ জুলাই ২০২৪  সন্দেহভাজন সকপাপেট       সরঞ্জাম: সম্পাদকের মিথস্ক্রিয়া বিশ্লেষণ • মিথস্ক্রিয়ার সময়রেখা  সকমাস্টার বাংলা উইকিপিডিয়ায় উসমানীয় সুলতানা ও রাজকন্যাদের নিবন্ধ তৈরি করত এবং উসমানীয় সাম্রাজ্য সম্পর্কিত নিবন্ধ সম্পাদনা করত। ধ্বংসপ্রবণতার জন্য একে ২৮ জুনে বাধাদান করা হয়। ঠিক একই দিনে অর্থাৎ ২৮ জুনেই Lavender kosem অ্যাকাউন্ট তৈরি করা হয় এবং এই সন্দেহভাজন সক থেকে বাংলা উইকিপিডিয়ায় উসমানীয় সাম্রাজ্য সম্পর্কিত নিবন্ধে বাধা এড়িয়ে সম্পাদনা করা হচ্ছে। ইংরেজি উইকিপিডিয়াতে এটি ২৮ জুনে এক উসমানীয় রাজকন্যার নিবন্ধ (Draft:Ismihan Baharnaz Sultan) তৈরি করে খসড়া হিসেবে জমা দিয়েছে। কিন্তু ইংরেজি উইকিপিডিয়ায় সকমাস্টারের কোন গতিবিধি দেখা যায়নি। একটি গুরুত্বপূর্ণ ব্যাপার হচ্ছে সকমাস্টার তথ্যসূত্র সরাসরি অনুবাদ করে (ইসমিহান সুলতান নিবন্ধটি দেখুন), অন্যদিকে Lavender kosem-এর খসড়াতেও তথ্যসূত্র অনুবাদ করা হয়েছে এবং একজন পর্যালোচনাকারী মন্তব্যে লিখেছেন "If you translate the titles of your sources, please do not put this information in the "title" field - that should hold the original-language title" (অনুবাদ: আপনি যদি আপনার উত্সগুলির শিরোনাম অনুবাদ করেন, তাহলে অনুগ্রহ করে এই তথ্যগুলিকে "শিরোনাম" ক্ষেত্রে রাখবেন না - এতে মূল-ভাষা শিরোনাম থাকা উচিত)। আমার মনে হয় এগুলো প্রমাণ হিসেবে যথেষ্ট। মেহেদী আবেদীন ০৫:৩৮, ১ জুলাই ২০২৪ (ইউটিসি)  এছাড়া দ্বিতীয় সকটি (২৯ জুনে অ্যাকাউন্ট তৈরি) এমন একটি পাতা তৈরির চেষ্টা করেছেন (এটা দেখুন) যেটিতে সকমাস্টার ধ্বংসপ্রবণতা চালাতে গিয়ে বাধাপ্রাপ্ত হয়েছেন। সুতরাং দ্বিতীয় অ্যাকাউন্টটিও সক হওয়ার সম্ভাবনা আছে। আবার এই অ্যাকাউন্ট থেকেও উসমানীয় সাম্রাজ্য বিষয়ক নিবন্ধে সম্পাদনা করা হচ্ছে। মেহেদী আবেদীন ০৯:৩১, ১ জুলাই ২০২৪ (ইউটিসি)  অন্য ব্যবহারকারী কর্তৃক মন্তব্য অভিযুক্ত পক্ষও নিচের অনুচ্ছেদে মন্তব্য/আলোচনা করতে পারেন।  ব্যবহারকারী পরীক্ষক ও/বা টহল দানকারী প্রশাসকের মন্তব্য  প্রমাণিত সক। আরও ৪টি সক ব্যবহারকারী:Siam hossain official, ব্যবহারকারী:Sm Siam Islam, ব্যবহারকারী:Swam Hossain, ব্যবহারকারী:Teaforest1234 সবগুলো একাউন্টে বাধা দেওয়া হলো। রিয়াজ (আলাপ) ০৭:২৫, ৪ জুলাই ২০২৪ (ইউটিসি)  বিষয়শ্রেণী:উইকিপিডিয়া সকপাপেট তদন্ত/২০২৪
B  biostatistics - জৈব-পরিসংখ্যান  C  case control - কেস নিয়ন্ত্রণ   cohort - দল   community transmission গোষ্ঠী সংক্রমণ   containment বিস্তার রোধ  E  epidemic - মহামারী  epidemiology - রোগবিস্তার বিজ্ঞান, মহামারী বিজ্ঞান  H herd immunity যূথ অনাক্রম্যতা  I isolation পৃথককরণ, অন্তরন  M microbe জীবাণু, অণুজীব  O  observational - পর্যবেক্ষণ সংক্রান্ত P pandemic - বৈশ্বিক মহামারী, বিশ্বমারী (বিকল্প বানানে "বিশ্বমারি"), অতিমারি https://www.anandabazar.com/amp/international/coronavirus-china-claimed-to-make-vaccine-which-will-end-the-pandemic-1.1151886  Q quarantine সঙ্গরোধ  তথ্যসূত্র  বিষয়শ্রেণী:পরিভাষা বিষয়শ্রেণী:রোগবিস্তার বিজ্ঞান
গ্যাসলাইটিং হল একটি কথোপকথন, যার দ্বারা কাউকে ম্যানিপুলেট করার মাধ্যমে তাদের নিজেদের বাস্তবতা নিয়ে প্রশ্ন তোলা যায়।   শব্দটি ১৯৪৪ সালে মুক্তি পাওয়া চলচ্চিত্র "গ্যাসলাইট" এর  শিরোনাম থেকে উদ্ভূত হয়েছে, যদিওবা শব্দটি ২০১০ সালের মাঝামাঝি পর্যন্ত ইংরেজিতে ততটা জনপ্রিয়তা অর্জন করেনি।   শব্দটি এমন একজন ব্যক্তির ক্ষেত্রে ব্যবহার করা হয় যিনি (একজন "গ্যাসলাইটার") কোনো গোষ্ঠী বা ব্যক্তির কাছে একটি মিথ্যা বর্ণনা উপস্থাপন করেন, যার ফলে তারা  তাদের উপলব্ধি সম্পর্কে সন্দেহ করে এবং বিপথগামী বা দিশেহারা হয়ে পড়ে। প্রায়শই এটি তারা (গ্যাসলাইটার) নিজেদের সুবিধার জন্য করে থাকে। সাধারণত, এই শক্তির প্রভাব বিস্তার তখনই সম্ভব যখন শ্রোতারা দুর্বল হয়, যেমন শক্তি কিংবা প্রভাবে পেরে না উঠতে পারা, অথবা মিথ্যা বর্ণনাকে চ্যালেঞ্জ করার কারণে সম্ভাব্য ক্ষতির ভয়ে।    তথ্যসূত্র   বিষয়শ্রেণী:ছলনা বিষয়শ্রেণী:রাজনীতি বিষয়শ্রেণী:মানসিক দুর্ব্যবহার বিষয়শ্রেণী:মানসিক কৌশলে কার্যসিদ্ধি বিষয়শ্রেণী:মনোচিকিৎসা
লেফটেন্যান্ট-কর্নেল জেমস ফ্রেডেরিক ডুডলি ক্রিচটন-স্টুয়ার্ট (১৭ ফেব্রুয়ারি ১৮২৪ - ২৪ অক্টোবর ১৮৯১) একজন ব্রিটিশ সৈনিক এবং উদার রাজনীতিবিদ ছিলেন।  ক্রিচটন-স্টুয়ার্ট ছিলেন লর্ড প্যাট্রিক ক্রিচটন-স্টুয়ার্টের পুত্র এবং বুটের তৃতীয় আর্ল প্রধানমন্ত্রী জন স্টুয়ার্টের প্রপৌত্র। তার মা ছিলেন হান্না, এমপি উইলিয়াম টাইগের মেয়ে। তিনি গ্রেনেডিয়ার গার্ডের সাথে কাজ করেন এবং লেফটেন্যান্ট-কর্নেল পদমর্যাদা অর্জন করেন। ১৮৫৯ সালে তিনি কার্ডিফের জন্য সংসদে ফিরে আসেন, এটি পূর্বে তার পিতার দখলে ছিল এবং ১৮৮০ সাল পর্যন্ত হাউস অফ কমন্সে এই আসনটির প্রতিনিধিত্ব করেন। ১৮৫৯ এবং ১৮৯১ সালের মধ্যে তিনি বুটেশায়ারের লর্ড-লেফটেন্যান্ট হিসাবেও কাজ করেছিলেন।  ক্রিচটন-স্টুয়ার্ট ১৮৬৪ সালে স্যার জর্জ হ্যামিল্টন সেমুরের মেয়ে গার্ট্রুড ফ্রান্সিসকে বিয়ে করেন। তাদের বেশ কিছু সন্তান ছিল। ক্রিচটন-স্টুয়ার্ট ১৮৯১ সালের অক্টোবরে ৬৭ বছর বয়সে মারা যান। তাঁর স্ত্রী আঠারো বছর বেঁচে ছিলেন এবং ১৯০৯ সালের ডিসেম্বরে মারা যান।   তথ্যসূত্র      www.thepeerage.com   বহিঃসংযোগ     বিষয়শ্রেণী:যুক্তরাজ্যের সংসদ সদস্য ১৮৭৪-১৮৮০ বিষয়শ্রেণী:যুক্তরাজ্যের সংসদ সদস্য ১৮৬৮-১৮৭৪ বিষয়শ্রেণী:যুক্তরাজ্যের সংসদ সদস্য ১৮৬৫-১৮৬৮ বিষয়শ্রেণী:যুক্তরাজ্যের সংসদ সদস্য ১৮৫৯-১৮৬৫ বিষয়শ্রেণী:যুক্তরাজ্যের সংসদ সদস্য ১৮৫৭-১৮৫৯ বিষয়শ্রেণী:কার্ডিফের নির্বাচনী এলাকা থেকে যুক্তরাজ্যের সংসদ সদস্য বিষয়শ্রেণী:ওয়েলসের নির্বাচনী এলাকা থেকে উদারপন্থী দল (যুক্তরাজ্য) এর সংসদ সদস্য বিষয়শ্রেণী:গ্রেনাডিয়ার গার্ড কর্মকর্তা বিষয়শ্রেণী:১৮৯১-এ মৃত্যু বিষয়শ্রেণী:১৮২৪-এ জন্ম
টলারেন্স ওভাল সংযুক্ত আরব আমিরাতের আবুধাবিতে অবস্থিত একটি আন্তর্জাতিক ক্রিকেট মাঠ।   ইতিহাস   এটি ২০১৯ আইসিসি পুরুষদের টি-টোয়েন্টি বিশ্বকাপ বাছাইপর্বের জন্য ব্যবহৃত ভেন্যুগুলির মধ্যে একটি ছিল। ২০২১ সালের জুলাই মাসে, মাঠটি ২০২১ সালের আইসিসি পুরুষদের টি-টোয়েন্টি বিশ্বকাপের অন্যতম ভেন্যু হিসেবে ব্যবহার করার জন্য আন্তর্জাতিক ক্রিকেট কাউন্সিল (আইসিসি) দ্বারা স্বীকৃতির অপেক্ষায় ছিল।   ২০২৪ সালের ফেব্রুয়ারিতে, আয়ারল্যান্ড ক্রিকেট দলের প্রতিবেশী শেখ জায়েদ ক্রিকেট স্টেডিয়ামে আফগানিস্তানের বিরুদ্ধে একটি টেস্ট ম্যাচ খেলার কথা ছিল। যাইহোক, টেস্টের এক সপ্তাহ আগে, ম্যাচটিকে এই ভেন্যুতে স্থানান্তর করা হয়েছিল, এটি বিশ্বের ১২২তম টেস্ট ক্রিকেট ভেন্যুতে পরিণত হয়েছিল।   আয়ারল্যান্ডের মার্ক অ্যাডাইর প্রথম টেস্টে পাঁচ উইকেট নেওয়ার রেকর্ড গড়েছেন।  তথ্যসূত্র  বিষয়শ্রেণী:সংযুক্ত আরব আমিরাতের ক্রিকেট মাঠ বিষয়শ্রেণী:সংযুক্ত আরব আমিরাতের বহুমুখী স্টেডিয়াম বিষয়শ্রেণী:সংযুক্ত আরব আমিরাতের টেস্ট ক্রিকেট মাঠ
থাম্ব|১৯৭৭ সালে নির্মিত ভাস্কর্য, যাতে উলপিটের দুটি সবুজ শিশুকে চিত্রিত করা হয়েছে |268x268পিক্সেল উলপিটের সবুজ শিশু ত্বকের অস্বাভাবিক রঙবিশিষ্ট দুটি শিশুকে নির্দেশ করে, যারা যে ১২ শতকের কোনো এক সময়ে ইংল্যান্ডের সাফোকের উলপিট গ্রামে পাওয়া গিয়েছিল, সম্ভবত রাজা স্টিফেনের রাজত্বকালে ()। মূলত, তারা ভাই এবং বোন ছিল, মানুষের মত সাধারণ চেহারা থাকলেও তাদের ত্বকের রং সবুজ ছিলো। তারা একটি অজানা ভাষায় কথা বলত। খাবারের মাঝে শুধু মটরশুঁটি আর কাঁচা শিম খেত; পরে অবশ্য তারা অন্যান্য খাবার খেতে শিখেছিল। যাই হোক, ছেলেটি অসুস্থ ছিল এবং তার ও তার বোনের বাপ্তিস্মের সময় সে মারা গিয়েছিল। কিন্তু মেয়েটি বেঁচে যায়। শিমের বীজের পাশাপাশি অন্যান্য খাবারও সে খেতে শুরু করে। অবশ্য, কয়েক মাসের মধ্যে মেয়েটির গায়ের সবুজ রং হারিয়ে যায়,ফিরে আসে ত্বকের স্বাভাবিক রং। মেয়েটিকে ইংরেজি ভাষা শেখানো হতে থাকে। ইংরেজি বলতে শেখার পর মেয়েটি বলে, সে এবং তার ভাই এমন একটি দেশ থেকে এসেছে যেখানে সূর্য কখনো উদিত হয় না এবং সেখানকার আলো গোধূলির মতো। কথিত আছে, মেয়েটির কথা থেকে জানা যায়, সেখানে সবকিছু সবুজ ছিল; মতান্তরে, সেখানে সর্বদা চোখ ধাঁধানো আলো থাকত। গ্রামটির পাশ দিয়ে বয়ে চলা এক নদীর কথাও সে মনে করতে পেরেছিলো।   কাহিনি  তখন ছিল ধান চাষের সময়। মাঠে কাজ করতে থাকা কৃষকদের সামনে দিয়ে জঙ্গলের পথ ধরে গ্রামের দিকে হেঁটে আসে দুটি ছোট ছেলে-মেয়ে। সাধারণত সবাই জানতো ঐ জঙ্গলে নেকড়ে ছাড়া আর কিছু থাকে না। সেই ঘন জঙ্গল থেকে যখন দুটি মানব শিশু বের হয়ে আসে, তখন স্বভাবতই তাদের নিয়ে সবার উৎসাহ একটু বেশিই ছিল। তার উপর তাদের সবুজ গায়ের রঙ এবং উদ্ভট পোশাক দেখে বেশ ভালোই অবাক হয় গ্রামবাসী। কথা বলতে গিয়ে ঘটে আরেক মুসিবত! এমন এক ভাষায় কথা বলছিল বাচ্চা দুটো যে তার একটি অক্ষরও বুঝবে এমন সাধ্য কার আছে! কোত্থেকেই বা তারা আসলো আর যাবেই বা কোথায়- কিছুই জানা সম্ভব হচ্ছিল না গ্রামবাসীর পক্ষে।  মেয়েটি গ্রামবাসীকে জানায়, তারা দুই ভাই-বোন একদিন তাদের বাবার গরু খুঁজতে ফসলের ক্ষেতের মধ্যে দিয়ে হাঁটছিলো। হঠাৎ করে পাশের গুহা থেকে এক অদ্ভুত ঘণ্টার শব্দ শুনতে পায় তারা। খুব জোরে জোরে ঘণ্টার শব্দ হওয়ায় চমকে যেয়ে শব্দের উৎস খুঁজতে থাকে তারা। গুহার মধ্যে ঢুকে হারিয়ে যায় দুই ভাই-বোন। দীর্ঘক্ষণ ধরে ঘুরতে ঘুরতে এক সময় গুহার অপর প্রান্তে এসে পৌছায় তারা। প্রখর সূর্যের আলোতে চোখ ধাঁধিয়ে যায় দুজনের।  হতবুদ্ধি অবস্থায় বেশ অনেকক্ষণ গুহার মুখে শুয়ে থাকে বাচ্চা দুটো। আস্তে আস্তে কৃষকদের কাজ করার শব্দ কানে আসলে সেদিকে হাঁটতে শুরু করে তারা। সব কথা শুনে স্তব্ধ হয়ে যায় গ্রামের লোকজন। কোন সে গ্রাম যেখানে সবুজ গাত্রবর্ণের অধিবাসীরা বাস করে তা খুঁজতে বের হয়ে যায় অভিযাত্রীর দল। কিন্তু মেয়েটির নির্দেশনা মোতাবেক গিয়ে নদী ছাড়া আর কিছুই খুঁজে পায় না তারা। বড় হয়ে মেয়েটি নর্টফোক রাজ্যের কিং’স লিনের এক যুবককে বিয়ে করে যিনি ছিলেন রাজা দ্বিতীয় হেনরির মুখপাত্র। বলা হয়, পরবর্তী জীবনে মেয়েটি ‘আগনেস বাড়ৈ’ নাম ধারণ করে।  বিষয়শ্রেণী:মধ্যযুগীয় কিংবদন্তি বিষয়শ্রেণী:ফোর্টীয় ঘটনাবলী
ডান|থাম্ব| তার ইয়ট, "চোপি চোপি", আগস্ট ২০১৭, ইবিজা।CHOPI CHOPI Yacht • CRN Yachts • 2013 • Owner Taha MikatiSee incredible photos inside the Mikati family mega-yacht তহা মিকাচি ( ; জন্ম: ১৯৪৪) একজন লেবানীয় ধনকুবের ব্যবসায়ী এবং লেবাননের বর্তমান প্রধানমন্ত্রী নাজিব মিকাতির ভাই। তিনি ইনভেস্টকম, এম১ গ্রুপ এবং মিকাচি ফাউন্ডেশনের সহ-প্রতিষ্ঠাতা।   ব্যক্তিগত জীবন  তিনি লেবাননের বৈরুতের আমেরিকান বিশ্ববিদ্যালয় থেকে স্নাতক ডিগ্রি অর্জন করেন।   কর্মজীবন  ১৯৭৯ সালে, তিনি অ্যারাবিয়ান কনস্ট্রাকশন কোম্পানি (এসিসি) প্রতিষ্ঠা করেন, যার সদর দপ্তর আবুধাবিতে এবং মধ্যপ্রাচ্যের বৃহত্তম নির্মাণ কোম্পানিগুলির মধ্যে একটি।"Taha Mikati", Bloomberg. তার ভাই নাজিবের সাথে, তাহা মিকাতি ১৯৮০-এর দশকে লেবাননের টেলিকম অপারেটর ইনভেস্টকম প্রতিষ্ঠা করেন।   ব্যক্তিগত জীবন  তিনি বিবাহিত, তিন সন্তানের জনক এবং লেবাননের বৈরুতে থাকেন। তার ছেলে, আজমি মিকাচি, এম১ গ্রুপের সিইও। জুলাই ২০১৮ সালে তিনি সাইপ্রাসীয় নাগরিকত্ব কিনেন।  তথ্যসূত্র  বিষয়শ্রেণী:১৯৪৪-এ জন্ম বিষয়শ্রেণী:ত্রিপলি, লেবাননের ব্যক্তি বিষয়শ্রেণী:জীবিত ব্যক্তি বিষয়শ্রেণী:সাইপ্রাসীয় শতকোটিপতি বিষয়শ্রেণী:সাইপ্রাসের স্বাভাবিক নাগরিক বিষয়শ্রেণী:বৈরুতের আমেরিকান বিশ্ববিদ্যালয়ের প্রাক্তন শিক্ষার্থী বিষয়শ্রেণী:২০শ শতাব্দীর সাইপ্রাসীয় ব্যবসায়ী বিষয়শ্রেণী:২০শ শতাব্দীর লেবানীয় ব্যবসায়ী বিষয়শ্রেণী:লেবানীয় শতকোটিপতি বিষয়শ্রেণী:লেবানীয় মুসলিম বিষয়শ্রেণী:সাইপ্রাসের নাগরিকীকৃত নাগরিক
থাম্ব|রেল প্লাটফর্মে কন্যাকুমারী এক্সপ্রেস কন্যাকুমারী এক্সপ্রেস হচ্ছে ভারতের দক্ষিণাঞ্চলের রেলওয়ে জোন এ চালিত একটি সুপারফাস্ট ট্রেন। ট্রেনটি কন্যাকুমারী এবং চেন্নাই এগমোর এর মধ্যে চলাচল করে থাকে। এটি একটি রাত্রিকালীন ট্রেন সার্ভিস এবং নাগেরকয়েল জংশন এবং কন্যাকুমারী জেলার একটি গুরুত্বপূর্ণ ট্রেন সার্ভিস।  বর্ণনা  এটি এ অঞ্চলের দ্রুতগামী ট্রেনগুলোর মধ্য অন্যতম। ট্রেনটি নিলাই এক্সপ্রেস এর তুলনায় চেন্নাই ও ট্রিচি এর মধ্যবর্তী দূরত্ব অতি অল্প সময়ের মধ্যে(৫ ঘণ্টা ২০ মিনিটে) অতিক্রম করে থাকে। ট্রেনের যাত্রীদের নিকট সবসময়ই কন্যাকুমারী এক্সপ্রেস এর টিকেট এর চাহিদা রয়েছে। ট্রেনটি তাম্বারাম, চেঙ্গালপেট, ভিলুপ্পুরাম, ট্রিচি, দিন্দিগাল, মাদুরাই, বিরুদ্ধানগর, সাটুর, কোভিলপাট্টি, তিরুনেলভেলি, ভাল্লিওর, নাগেরকয়েল জংশন এবং কন্যাকুমারী এর মধ্য দিয়ে চলাচল করে থাকে। ফিরতি পথে ট্রেনটি মাম্বালাম জংশনেও বিরতি নেয়। যোগাযোগের ক্ষেত্রে কন্যাকুমারী এক্সপ্রেসটি ভারতের রাজধানী শহরকে ভারতের সর্বদক্ষিণ অঞ্চলের সাথে যুক্ত করেছে। ট্রেনটিকে সুপারফাস্ট ট্রেন হিসাবে আখ্যায়িত করার কারণ হচ্ছে ট্রেনটির গড় গতিবেগ ঘণ্টায় ৫৫ কিলোমিটার এর অধিক।"Revised train timings from today ", The Hindu (31 December 2016).  ইন্ডিয়ান রেলওয়ের নম্বর প্রদানের নিয়ম অনুসারে কন্যাকুমারী হতে চেন্নাই যাত্রার ক্ষেত্রে ট্রেনটির জন্য বরাদ্দকৃত নম্বর হচ্ছে -১২৬৩৪। অপরদিকে, চেন্নাই হতে কন্যাকুমারী যাত্রার ক্ষেত্রে ট্রেনটির নম্বর হচ্ছে -১২৬৩৩। কন্যাকুমারী-ব্যাঙ্গালুরু সিটি আইল্যান্ড এক্সপ্রেস(১৬৫২৫/১৬৫২৬) এর সাথে কন্যাকুমারী এক্সপ্রেস এর সাথে রেইক শেয়ারিং চুক্তি বিদ্যমান রয়েছে।  যে সকল স্টেশন  এর মধ্য দিয়ে কন্যাকুমারী এক্সপ্রেস চলাচল করে থাকে সেগুলোর মধ্য অন্যতম হচ্ছে-  মুম্বাই সিএসটি, দাদার, কালিয়ান জংশন, কারজাট, লোনাভালা, পুনে জংশন, দাউন্দ জংশন, কুর্দুভাদি, সোলাপুর জংশন, গুলবার্গা, ওয়াদি, ইয়াদগির, রাইচুর, মানথ্রালায়াম রোড, আদনি, গুনটাকাল জংশন, গুটি, টাডিপাত্রি, কোন্ডাপুরাম, ইর্রাগুন্টলা, কুড্ডাপাহ, নান্দালুর, রাজামপেটা, কুডুরু, রেনিগুন্টা জংশন, তিরুপাতি, পাকালা জংশন, চিত্তর, কাটপাডি জংশন, জোলারপেট্টাই, সালেম জংশন, ইরোড জংশন, তিরুপ্পুর, কোয়েম্বাটুর জংশন, পালাক্কাড, ওট্টাপ্পালাম, ওয়াডাকানচেরি, ত্রিশূর, ইরিনজালাকুডা, চালাকুডি, আঙ্গামালি, আলুভা, ইর্নাকুলাম টাউন, কোট্টায়াম, চাঙ্গানাসেরি, মাভেলিকারা, কায়ানকুলাম জংশন, কারুনাগাপাল্লি, কুল্লাম জংশন, পারাভার, ভারকালা, কাডাকাভুর, চিরায়িনকিল, ত্রিভান্দ্রাম পেট, নেইয়াট্টিনকারা, পরশশালা, কুলিথ্থুরাই, ইরানিয়াল, নাগেরকয়েল, কন্যাকুমারী ইত্যাদি।   তথ্যসূত্র   বিষয়শ্রেণী:তামিলনাড়ু বিষয়শ্রেণী:চেন্নাইয়ের পরিবহন ব্যবস্থা বিষয়শ্রেণী:ভারতের এক্সপ্রেস ট্রেন বিষয়শ্রেণী:তামিলনাড়ুর রেল পরিবহন
থাম্ব|জিয়ারত নকশবন্দ সাহাবের উঠোন থেকে একটি দৃশ্য। জিয়ারত নকশবন্দ সাহাব হল ভারতের জম্মু ও কাশ্মীরের শ্রীনগরে একটি সুন্নি মুসলিম মাজার বা জিয়ারত। এটি ১৭শ শতাব্দীর সুফি সাধক মইনুদ্দিন হাদি নকশবন্দের দরগাহ (সুফি সমাধিস্থল)।   ইতিহাস  এই মাজার যে এলাকায় নির্মিত হয়েছে তাকে সিকান্দার-পোর বলা হতো। কারণ এটি সুলতান সিকান্দার (১৩৮৯–১৪১৩) (সিকান্দার বুৎশিকান) দ্বারা নির্মিত হয়েছিল। চক শাসনামলে সুলতান হুসাইন চক (১৫৬৩–১৫৭০) এই এলাকায় একটি বাগান তৈরি করেছিলেন। তারিক-ই-হাসানের মতে, জয়নুল আবিদিন (বুদশাহ) কাশ্মীরের ইশামে সৈয়দ মোহাম্মদ ওয়াইসির জন্য একটি মাজার নির্মাণ করেছিলেন। ১৪৮৪ সালে ওয়াইসির মৃত্যু হয়। পরে সেই মাজারটি কমবেশি পরিত্যক্ত হয়ে পড়ে। ১৬৩৩ সালে খাজা খাওয়ান্দ মাহমুদ পুরাতন মাজারটি ভেঙে ফেলার ফতোয়া পান। একই উপকরণ ব্যবহার করে বর্তমান নকশবন্দ মাজারটি নির্মাণ করা হয়। এটি তখন হুসাইন চকের পুরানো বাগানের মধ্যে ছিল। খাজা খাওয়ান্দ মাহমুদের নামের কারণে পাড়াটি এখনও খাজা বাজার নামে পরিচিত। ১৬৪০ সালে লাহোরে খোজা খাওয়ান্দ মাহমুদের মৃত্যুর পর, তার পুত্র খোজা মইন-উদ-দিন নকশবন্দী কাশ্মীরে এসে মাজারটির দেখাশোনা করেন। তিনি ১৬৭৪ সালে মারা যান এবং মাজারে সমাহিত হন। ১৬৯৯ সালে যখন নবী মোহাম্মদের পবিত্র চুলের একটি স্মরণচিহ্ন কাশ্মীরে আনা হয়। তখন এটি প্রথমে এই মাজারে রাখা হয়েছিল। কিন্তু পবিত্র স্মরণচিহ্নটি দেখতে আসা মানুষের ভিড়কে ধরে রাখার জন্য পর্যাপ্ত জায়গা ছিল না। তাই তৎকালীন মোগল গভর্নর  তখন সাদিক খান বাগ নামে জায়গাটি  দান করেন। এই জায়গাটি বর্তমানে হযরতবাল মাজার নামে পরিচিত। এখানে সেই পবিত্র স্মরণচিহ্ন চুল রাখা হয়েছে। ১৮৮৬ সালে ঢাকার নবাব স্যার খাজা আহসানুল্লাহ মাজার সংস্কারের জন্য অর্থ পাঠান। তিনি কাশ্মীরের বংশোদ্ভূত ছিলেন। তার পাঠানো অর্থ দিয়ে মাজারের বর্তমান ভবনের বড় ধরনের সংস্কার করা হয়।  এই রহস্যময় ব্যক্তি কখনও কাশ্মীর যাননি কিন্তু তাঁর অনুসারীরা তাঁর নামে একটি খানকাহ তৈরি করেছিলেন। এই খানকাহে তার বংশধরদের একজন মহীউদীনের মৃতদেহ, সমাধিতে সমাহিত রয়েছে। প্রধানত কাঠের তৈরি এ মাজারে পিঞ্জরা-কারি শৈলীতে তৈরি কিছু সুন্দর কক্ষ রয়েছে। নকশবন্দ সাহাবের ওরস হিজরি মাসের রবিউল আউয়াল মাসের ৩য় দিনে পালিত হয়। নকশবন্দী সিলসিলার অনুসারীরা সারা বিশ্বে এবং কাশ্মীর উপত্যকায়ও রয়েছে। বেশিরভাগ অনুসারীরা সফাপোরা মানসবাল, কুরহামা গান্দেরবাল, বান্দিপোরা, শ্রীনগর, পট্টন বারামুল্লা এবং অন্যান্য জেলায় রয়েছেন।Kashur Encyclopedia کاشر انسایکلوپیڈیا Volume II. Jammu and Kashmir Academy of Arts Culture and Languages, Srinagar Page 62   গ্যালারি    আরও দেখুন    হযরত ঈশান  ছৈয়দ মীর জান  বাহাউদ্দিন নকশবন্দ বুখারী   তথ্যসূত্র    বহিঃসংযোগ    জিয়ারত নকশবন্দ সাহেব, মুইয়ে মুক্কাদ্দাস  বিষয়শ্রেণী:শ্রীনগর জেলা বিষয়শ্রেণী:নকশবন্দি তরিকা বিষয়শ্রেণী:ভারতীয় দরগাহ বিষয়শ্রেণী:মাজার
টাডোর্না () অ্যানাটিডি গোত্রের একটি গণের নাম। আকার ও স্বভাব রাজহাঁসের মত; ঠোঁট ছোট, গোড়া উঁচু, উপরে উত্তল, আগা চ্যাপ্টা, ঠোঁটের আগার কাঁটা হঠাৎ নিচে বাকানো; ঠোঁটের গোড়া থেকে নাসিকার দৈর্ঘ্য ঠোঁটের এক-তৃতীয়াংশেরও কম; ডানা দীর্ঘ ও সুচালো; ১৪ পালকের লেজটি গোলাকার। এই গণে পৃথিবীতে ৭ প্রজাতি, বাংলাদেশে ২ প্রজাতি রয়েছে।জিয়া উদ্দিন আহমেদ ও অন্যান্য সম্পাদিত; বাংলাদেশ উদ্ভিদ ও প্রাণী জ্ঞানকোষ, বাংলাদেশ এশিয়াটিক সোসাইটি; খণ্ড- ২৬; পৃষ্ঠা-১৭। এগুলো হলো    খয়রা চকাচকি	 Tadorna ferruginea  South African Shelduck Tadorna cana  Australian Shelduck Tadorna tadornoides  Paradise Shelduck	 Tadorna variegata  Crested Shelduck	 Tadorna cristata - possibly extinct (late 20th century?)  পাতি চকাচকি	 Tadorna tadorna  Raja Shelduck	 Tadorna radjah   তথ্যসূত্র   বিষয়শ্রেণী:হাঁস বিষয়শ্রেণী:পাখির গণ বিষয়শ্রেণী:টাডোর্না
বুজুম্বুরা পূর্ব ও মধ্য আফ্রিকার রাষ্ট্র বুরুন্ডির প্রাক্তন রাজধানী ও দেশটির বৃহত্তম শহর। এটি বুরুন্ডির পশ্চিমভাগে তাংগানিকা হ্রদের উত্তর-পূর্ব প্রান্তে বুজুম্বুরা প্রদেশে অবস্থিত ও দেশটির প্রধান বন্দর। ২০২১ সালের হিসাব অনুযায়ী এখানে ১০ লক্ষেরও বেশি অধিবাসীর বাস। ২০১৯ সালে বুরন্ডির রাজধানীকে বুজুম্বুরা থেকে দেশের ২য় বৃহত্তম নগরী গিতেগা-তে স্থানান্তরিত করা হয়।   বুজুম্বুরার জলবায়ু ক্রান্তীয় সাভানা প্রকৃতির। মে থেকে সেপ্টেম্বর শুকনো মৌসুম এবং অক্টোবর থেকে এপ্রিল আর্দ্র মৌসুম। সারা বছর ধরে তাপমাত্রা গড়ে ২৩ ডিগ্রি সেলসিয়াসের আশেপাশে থাকে। শহরটি সমুদ্র সমতল থেকে ৮০০ মিটার উচ্চতায় অবস্থিত।  বুরুন্ডির বৈদেশিক বাণিজ্যের সিংহভাগ বাণিজ্য বুজুম্বুরা হয়ে তানজানিয়ার কিগোমা বন্দর ও কদাচিৎ কঙ্গো গণতান্ত্রিক প্রজাতন্ত্রের কিনশাসার মধ্যে ঘটে থাকে। শহরটির শিল্পগুলিতে বস্ত্র, চামড়াজাত দ্রব্য, কাগজ, রাসায়নিক দ্রব্য, কৃষিদ্রব্য, বিয়ার, সিমেন্ট, ঔষধ প্রক্রিয়াজাত ও উৎপাদন করা হয়। বুজুম্বুরার আশেপাশের অঞ্চলে কলা, শিমুল আলু নামের এক জাতীয় মিষ্টি আলু, শিম, ভুট্টা, গম ও তুলার চাষ হয়। তাংগানিকা হ্রদে মৎস্যশিকার একটি সক্রিয় পেশা ও শহরে মাছ প্রক্রিয়াজাতকরণ কারখানা আছে।   বুজুম্বুরাতে ১৯৬০ সালে স্থাপিত বুরুন্ডি বিশ্ববিদ্যালয় ও বুরুন্ডি সভ্যতা কেন্দ্র শহরের দুইটি সবচেয়ে গুরুত্বপূর্ণ সাংস্কৃতিক প্রতিষ্ঠান। বুজুম্বুরার অধিবাসীরা কিরুন্ডি ভাষায় কথা বলে। দ্বিতীয় ভাষা ফরাসি। খুবই কম লোক ইংরেজিতে কথা বলে।   শহরটি আগে উসুম্বুরা নামে পরিচিত ছিল। ১৮৭১ সালে ইউরোপীয়দের মধ্যে সম্ভবত প্রথম ডেভিড লিভিংস্টোন ও স্যার হেনরি মর্টন স্ট্যানলি এটি পরিদর্শন করেন। ১৮৯০-এর দশকে জার্মান সেনারা অঞ্চলটি দখল করে ও শীঘ্রই এটিকে জার্মান পূর্ব আফ্রিকার অন্তর্ভুক্ত করে নেওয়া হয়। এসময় উসুম্বুরা একটি গুরুত্বপূর্ণ সামরিক ঘাঁটিতে পরিণত হয়। পরবর্তীতে ১৯২৩ খ্রিস্টাব্দে এটি রুয়ান্ডা-উরুন্ডি ম্যান্ডেটের মাধ্যমে বেলজিয়ামের নিয়ন্ত্রণে চলে আসে ও সেই অঞ্চলের কেন্দ্রের মর্যাদা পায়। ১৯৪৬ সালে এটিকে অছি অঞ্চলের মর্যাদা দেওয়া হয়। ১৯৬২ সালে বুরুন্ডি স্বাধীনতা লাভ করলে শহরটির নাম বদলে বুজুম্বুরা রাখা হয় ও দেশটির রাজধানীর মর্যাদা দেওয়া হয়। বুজুম্বুরাতে ১৯৬২, ১৯৭২ ও ১৯৮৮ সালের স্থানীয় হুটু ও টুটসির মধ্যে জাতিগত সংঘাত ঘটে এবং ১৯৯১-এ এসে শহরটি একটি সহিংস গৃহযুদ্ধের কেন্দ্রবিন্দুতে পরিণত হয়। ১৯৯৩ সালে বুরুন্ডির রাষ্ট্রপতি মেলচিওর এনদাদাইয়ে হত্যাকাণ্ডের শিকার হলে এই সংঘাত আবারও চাড়া দেয়, হাজার হাজার হুটু জাতির লোক শহর ছেড়ে পালিয়ে যায় ও টুটসি-আধিপত্যবিশিষ্ট সেনাবাহিনী শহরটি নিয়ন্ত্রণ করা শুরু করে। ২১শ শতকের শুরুতে এসে বুরুন্ডির হুটু ও টুটসি গোষ্ঠীর লোকদের মধ্যবর্তী আরেকটি গৃহযুদ্ধের সাক্ষী এই শহর। ,   নগরে ঠিক উত্তর-পশ্চিমে ১১ কিলোমিটার দূরে একটি আন্তর্জাতিক বিমানবন্দর আছে। সড়কপথে কঙ্গোর বুকাভু ও গোমা-র সাথে এবং রুয়ান্ডার কিগালি-র সাথে সংযোগ আছে। শহরটি তাংগানিকা হ্রদের উপর দিয়ে নৌপথে ফেরিতে তানজানিয়ার দুই বন্দর কিগোমা ও উজিজি-র সাথে সংযুক্ত, যেগুলি থেকে বুজুম্বুরার দ্রব্য রেলপথে ভারত মহাসাগরের উপকূলে অবস্থিত দারুস সালাম বন্দরে প্রেরণ করা হয়।  তথ্যসূত্র  বিষয়শ্রেণী:বুরুন্ডির নগরী বিষয়শ্রেণী:আফ্রিকার প্রাক্তন রাজধানী বিষয়শ্রেণী:প্রাক্তন জাতীয় রাজধানী বিষয়শ্রেণী:বুরুন্ডির জনবহুল স্থান
যমক (পালি: यमक) (() হল পালি ত্রিপিটকের একটি গ্রন্থ, একটি বৌদ্ধ ভিক্ষু আইনের ধর্মগ্রন্থ।  এটি অভিধম্ম পিটকের অন্তর্ভুক্ত প্রয়োগিত যুক্তি ও বিশ্লেষণের একটি গ্রন্থ। যমক বলতে একই বিষয়ে দুটি প্রশ্নের অবতারণা করাকে বোঝায়ন  বর্ণনা  যমক দশটি অধ্যায় নিয়ে গঠিত, প্রতিটি বৌদ্ধ মতবাদের একটি নির্দিষ্ট বিষয় নিয়ে কাজ করে: শিকড় (মুলা), সমষ্টি, উপাদান (ধাতু) এবং আরও অনেক কিছু।  এটির শিরোনাম ('জোড়া') একটি থিসিস এবং অ্যান্টিথিসিসের মাধ্যমে বিষয়গুলির চিকিৎসা থেকে উদ্ভূত: সব কি X Y?  এটি কি বোঝায় যে সমস্ত Yই X? পাঠ্যটির ভাষ্য দশটি অধ্যায়ের শিরোনামকে একটি মাটিকা হিসাবে বিবেচনা করে, যদিও পাঠ্যটিতে কোনো স্পষ্ট ম্যাট্রিক্স উপস্থাপন করা হয়নি।  এ. কে. ওয়ার্ডার পরামর্শ দিয়েছিলেন যে পাঠ্যটি অভিধাম্ম পিটকের একটি দেরীতে সংযোজন ছিল এবং এটি প্রয়োগকৃত যুক্তিতে একটি উন্নত পাঠের প্রতিনিধিত্ব করে যার অর্থ থেরবাদ অভিধম্ম পদ্ধতির সাথে ইতোমধ্যে পরিচিত পণ্ডিতদের জ্ঞানকে পরিমার্জিত করা।  অনেক জায়গায়, পাঠ্যটি নির্দিষ্ট পরিস্থিতিতে এবং বোঝার স্তরের ভিত্তিতে কোথায় এবং কোন পরিস্থিতিতে একটি সত্তার পুনর্জন্ম হবে সেই প্রশ্নটিকে বিবেচনা করে।  বিশ্লেষণ  যমক ফলিত যুক্তিবিদ্যার উপর একটি বই, এই সত্য থেকে এসেছে যে এতে সমস্ত ঘটনা থিসিস এবং এটিকে দেওয়া অ্যান্টিথিসিসের আলোকে বিবেচনা করা হয়। বইটি দশটি অধ্যায় নিয়ে গঠিত, যা যমকের সাধারণ শিরোনাম বহন করে। পাঠ্যটিতে বিষয় বা গণিতের একটি নির্দিষ্ট তালিকার অভাবের কারণে, অনেক ভাষ্যকার এটির জন্য দশটি অধ্যায়ের শিরোনামের একটি সেট ভুল করেন। এই জাতীয় প্রতিটি নাম এটিতে বিবেচিত বিষয়গুলির ব্যাখ্যা হিসাবে কাজ করে: কুশল এবং অকুশল ধম্মের ভিত্তি সম্পর্কে মূল ("বেস", "মূল") খণ্ড, প্রায় পাঁচ খণ্ড। আয়তন, প্রায় ১২টি খন্ডে বিভক্ত। ধাতু, প্রায় ১৮ টি উপাদান। চারটি মহৎ সত্যের উপর প্রতিষ্ঠিত । সম্খারা, তিনটি সম্খার সম্পর্কে। অনুসয়া, প্রবণতা সম্পর্কে। চিত্ত, মন ও মানসিক অবস্থার উপর। ধম্ম, হে কুশল ও অকুশল ধম্ম। ইন্দ্রিয়, প্রায় ২২ ইন্দ্রিয়। এ গ্রন্থে প্রক্যেকটি অধ্যায়ে স্বপর্ক্ষীয় ও প্রতি পক্ষীয় প্রশ্ন ও উত্তর যুগ্ম ভাবে উপস্থাপন করা হয়েছে বলে এর যমক নামকরণ করা হয়েছে। এটি দশটি অধ্যায়ে আলোচনা করা হয়েছে। যথা-   মূল যমক,  স্কন্ধ যমক,  আয়তন যমক,  ধাতু যমক,  সত্য যমক  সংস্কার যমক,  অনু়শয়  যমক,  চিত্ত যমক,  ধম্ম যমক ও   ইন্দ্রিয় যমক।  মূল-যমক ও আনুশয়-যমক ব্যতীত সকল অধ্যায়ের ব্যাখ্যা তিন ভাগ।   প্রথমে আসে পান্নাত্তিভার, যা দুটি শিরোনাম সহ শব্দটি নিজেই এবং এর বিষয়বস্তুর মধ্যে পার্থক্য করে: উদ্দেশাবরা, যাতে শুধুমাত্র প্রশ্ন থাকে  নিদ্দেশ্বর, যা প্রশ্নগুলি পুনরাবৃত্তি করে এবং বিভিন্ন উত্তর দেয় এবং মন্তব্য অনুসারে নিবন্ধের মূল অংশটিকে বলা হয় পাবত্তিভার এবং একজন ব্যক্তি কোথায় এবং কীভাবে পুনর্জন্ম লাভ করেন সে সম্পর্কে প্রশ্ন নিয়ে আলোচনা করে।  যমকের তৃতীয় অংশ, পরিন্ন্যাভার, ব্যক্তির জন্য নির্ধারিত সীমা নিয়ে কাজ করে।   তথ্যসূত্র    বহিঃসংযোগ   'Patthana Dhamma' HTML E-book - Htoo Naing.  'www.patthana.net' A Patthana szövege angolul és páliul.  A páli nyelv és irodalom  Théraváda buddhista iratok  A páli nyelvű buddhista kánon tartalomjegyzéke  Tarr Dániel oldala a buddhizmusról.  A Dhamma-szanganí online elérhető változata angolul (az Abhidhamma első könyve).  বিষয়শ্রেণী:ত্রিপিটক বিষয়শ্রেণী:ধর্মগ্রন্থ বিষয়শ্রেণী:অভিধর্ম পিটক বিষয়শ্রেণী:বৌদ্ধ গ্রন্থ
বেনিন-রাশিয়া সম্পর্ক, () বেনিন এবং রাশিয়া এর মাঝে বিদ্যমান দ্বিপাক্ষিক সম্পর্ককে নির্দেশ করে। ১৯৬০ এর দশকে এই দুই দেশের মাঝে কূটনৈতিক সম্পর্ক স্থাপিত হয়।  রাশিয়ার রাজধানী মস্কোতে বেনিনের একটি স্থায়ী দূতাবাস রয়েছে এবং বেনিনের রাজধানী কতোনুতে রাশিয়ার একটি স্থায়ী দূতাবাস রয়েছে।  সোভিয়েত যুগে সম্পর্ক ১৯৬০ সালের ১৮ আগস্ট, সোভিয়েত ইউনিয়ন, দাহোমে প্রজাতন্ত্রকে স্বাধীন এবং সার্বভৌম রাষ্ট্র হিসেবে স্বীকৃতি দান করে। পরবর্তীতে ১৯৬২ সালের ২ জুন এই দুই রাষ্ট্রের মাঝে কূটনৈতিক সম্পর্ক স্থাপিত হয়।  তবে সে সময় দাহোমে প্রজাতন্ত্রে, সোভিয়েত ইউনিয়ন এর কোন দূতাবাস ছিল না। তখন টোগোতে অবস্থিত সোভিয়েত দূতাবাসের মাধ্যমে দাহোমে প্রজাতন্ত্রের সাথে, সোভিয়েত ইউনিয়ন কূটনৈতিক সম্পর্ক বজায় রাখত। ১৯৬২ সালের ২৪ জুলাই থেকে সোভিয়েত ইউনিয়ন দাহোমে প্রজাতন্ত্রের জন্যেও টোগোর সোভিয়েত দূতাবাস ব্যবহার করা শুরু করে।  ১৯৬৬ সালের ১ ফেব্রুয়ারি বেনিনে সোভিয়েত ইউনিয়ন তাদের দূতাবাস চালু করে। সেসময়ই সোভিয়েত ইউনিয়ন অ্যালেক্সান্ডার নিকিটিচ আব্রামোভকে বেনিনে (তৎকালীন দাহোমে প্রজাতন্ত্র) তাদের রাষ্ট্রদূত হিসেবে নিয়োগ দেয়।  প্রারম্ভিক অবস্থায় এই দুই দেশের মধ্যকার সম্পর্ক সর্বনিম্ন অবস্থায় ছিল। যদিও ১৯৭২ সালের অক্টোবর মাসে, ম্যাথিউ কেরেকু এক অভ্যুত্থানের মাধ্যমে, বেনিনের ক্ষমতায় এলে পরিস্থিতির পরিবর্তন ঘটে। তখন ধীরে ধীরে বেনিন এবং রাশিয়ার মধ্যকার সম্পর্ক ঘনিষ্ঠ হয়। ক্ষমতায় আসার পর ১৯৭৪ সালে কেরেকু বলেন, দাহোমে মার্কসবাদ-লেনিনবাদ অনুসরণ করবে। এই ঘোষণার পর, সোভিয়েত ইউনিয়ন এবং দাহোমের মধ্যকার সম্পর্ক আরও দৃঢ় হয়। এর পাশাপাশি সোভিয়েত ইউনিয়ন, আন্তর্জাতিক পর্যায়ে কেরেকুর গুরুত্বপূর্ণ রাজনৈতিক মিত্র হিসেবে আবির্ভূত হয়। ১৯৭৫ সালের ৩০ নভেম্বর কেরেকু দাহোমে প্রজাতন্ত্র বিলুপ্ত ঘোষণা করেন এবং গণপ্রজাতন্ত্রী বেনিন প্রতিষ্ঠার ঘোষণা দেন। সোভিয়েত ইউনিয়ন সেসময় বেনিনকে স্বীকৃতি দেয় এবং বেনিনের মিত্র হিসেবেই থাকে।  ১৯৫৩ সাল থেকে ১৯৮০ সাল পর্যন্ত বেনিনের রাজধানী এবং বন্দর কতোনুতে সোভিয়েত নৌবাহিনী বেশ কয়েকটি মহড়া চালায়। এই সময়কালে সোভিয়েত জাহাজগুলো কতোনুতে ৪৬২ টি নৌ মহড়া চালায়।  ১৯৮৬ সালের নভেম্বর মাসে কেরেকু এক রাষ্ট্রীয় সফরে সোভিয়েত ইউনিয়নে যান। সফরে তিনি সোভিয়েত ইউনিয়নের তৎকালীন রাষ্ট্রপতি মিখাইল গর্বাচেভ এর সাথে বৈঠক করেন। তার সেই সফরে সম্পর্ক উন্নয়ন এবং সমন্বয় বৃদ্ধির বিষয়ে চুক্তি সাক্ষরিত হয়।  রাশিয়ান ফেডারেশন যুগে সম্পর্ক ১৯৯১ সালের ২৬ ডিসেম্বর সোভিয়েত ইউনিয়ন বিলুপ্ত হয়ে যায় এবং রাশিয়াসহ মোট ১৫ টি পৃথক এবং স্বাধীন রাষ্ট্র গঠিত হয়। তবে এই ১৫ টি রাষ্ট্রের মধ্যে রাশিয়াই ছিল সোভিয়েত ইউনিয়নের উত্তরাধিকার এবং সোভিয়েত ইউনিয়ন সংক্রান্ত সমস্ত কিছুর অধিকার রাশিয়া পায়। বিভিন্ন দেশে অবস্থিত সোভিয়েত দূতাবাস তখন, রুশ দূতাবাস হিসেবে স্বীকৃত হয়।  ১৯৯২ সালের ৯ জানুয়ারি বেনিন রাশিয়াকে সোভিয়েত ইউনিয়নের উত্তরাধিকার হিসেবে স্বীকৃতি দেয় এবং রাশিয়ার সাথে তাদের সম্পর্ক এগিয়ে নেয়ার ব্যাপারে আশাবাদ ব্যক্ত করে। সোভিয়েত বিলুপ্তির পর, বেনিনে অবস্থিত সোভিয়েত দূতাবাসটিই পরবর্তীতে রুশ দূতাবাসে রূপান্তরিত হয়। তথ্যসূত্র  বহিঃসংযোগ    বেনিন রাশিয়া সম্পর্ক; পররাষ্ট্র মন্ত্রণালয়, রাশিয়া  বিষয়শ্রেণী:বেনিনের দ্বিপাক্ষিক সম্পর্ক বিষয়শ্রেণী:রাশিয়ার দ্বিপাক্ষিক সম্পর্ক বিষয়শ্রেণী:বেনিন–রাশিয়া সম্পর্ক